《题武陵草堂》
唐代·杨浚

草堂列仙楼，上在青山顶。户外窥数峰，阶前对双井。

雨来花尽湿，风度松初冷。登栈行不疲，入谿语弥静。

云能去尘服，兼欲事金鼎。正直心所存，谄谀长自省。

适知幽遁趣，已觉烦虑屏。更爱云林间，吾将卧南颍。

作者简介：《全唐诗》收其《送刘散员赋得陈思王诗明月照高楼》诗1首，小传云为“贞观时人”。按此诗出《文苑英华》卷二八五。从同唱诸人事迹看，此诗应为隋时作。其人是否入唐，尚无确證。